വിദൂഷകൻ (മാസിക)

മലയാളത്തിലെ ആദ്യ കാർട്ടൂൺ പ്രസിദ്ധീകരിച്ച മാസികയാണ് വിദൂഷകൻ. 1919-ൽ വിദൂഷകൻ പ്രസിദ്ധീകരണം ആരംഭിച്ചു. പി.എസ്. നീലകണ്ഠപിള്ള എഡിറ്റ് ചെയ്ത കൊല്ലത്തെ മനോമോഹനം പ്രസ്സിൽ അച്ചടിച്ചാണ് പ്രസിദ്ധീരണം നടത്തിയത്. പിന്നീട്, പറവൂരിലെ വിദ്യാവിലാസം പ്രസ്സിൽ നിന്ന് പ്രസിദ്ധീകരണം തുടർന്നു. മലയാളത്തിലുെ ആദ്യ  കാർട്ടൂൺ ഈ മാസികയിലാണ് അച്ചടിച്ചതെന്ന് കരുതപ്പെടുന്നു. വിദ്യാവിലാസത്തിൽ ചിത്രങ്ങൾ അച്ചടിക്കാനുള്ള എളുപ്പം കൊണ്ടായിരിക്കണം ഇത് സംഭവിച്ചതെന്ന് കാർട്ടൂണിസ്റ്റ് സുധീർനാഥ് അനുമാനിക്കുന്നു.

വിദൂഷകൻ കുറഞ്ഞത് ഒന്നര പതിറ്റാണ്ടോളം പ്രസിദ്ധീകരിച്ചു, ഇടക്ക് രണ്ട് വർഷത്തെ ഇടവേള ഉണ്ടായിരുന്നു. മാസികയിൽ പ്രസിദ്ധീകരിച്ച എഡിറ്ററുടെ അറിയിപ്പുകളിൽ നിന്നും അതിന്റെ വരിക്കാരുടെ എണ്ണം  മലയ, സിംഗപ്പൂർ ദ്വീപുകളിൽ എത്തിയിരുന്നു എന്ന് മനസിലാക്കാം.

 അവലംബം 

വർഗ്ഗം:പ്രസിദ്ധീകരണം നിലച്ച ആനുകാലികങ്ങൾ